امریکا روسیا-اوکراینا محاربه‌سی‌نین سونا چاتماسیندا تورکیه-نین اوینادیغی یاپیجی رولو یوکسک قیمتلندیردیک‌لرینی و تورکیه-نین ایکی اؤلکه ایله علاقه‌لریندن باریش اومیدی اوچون ایستیفاده ائتدیگینی بیلدیریب.
امریکا خاریجی ایشلر ناظیرلیگی‌نین سؤزچوسو ند پرایس گونده‌لیک مطبوعات کنفرانسیندا روسیانین اوکراینادا آتشکس اعلان ائتمه‌سیندن سونرا تورکیه-نین بو مؤوضوع داکی سعی‌لری ایله باغلی سوال‌لاری جاوابلاندیرارکن دئییب:
"بیز تورکیه-‌نین بو باربارجا محاربنی بیتیرمک اوچون اوینادیغی یاپیجی رولو یوکسک قیمتلندیریریک. آیریجا اولا‌راق تورکیه-‌نین اوکراینانین اراضی بوتؤو‌لوگونه قطعی صادق‌لیگینی و اوکراینا ایله روسیا آراسیندا دیالوقو تشویق ائتمک سعی‌لرینی یوکسک قیمتلن‌دیریریک".
آنکارانین محاربه باشلایان‌دان بری "یاپیجی اویونچو" اولدوغونو قئید ائدن پرایس "تورکیه بو ایشده یاپیجی اویونچو اولوب. آیریجا دیالوق و دولغون دیپلماسی یاراتماغا چالیشان یاپیجی رول گؤتوروب" دئییب.
ند پرایس روسیا پرزیدنتی ولادیمیر پوتین و اوکراینا پرزیدنتی ولودیمیر زلنسکی ایله آتشکس مسئله‌سی ایله باغلی تلفون دانیشیغیندان علاوه، بیرلشمیش میللت‌لر تشکیلاتی‌نین باش کاتیبی آنتونیو گوترشین ائو صاحیب‌لیگی ائتدیگی قارا دنیز تاخیل تشببوسونده جمهور باشقانی رجب طیب اردوغانین اوینادیغی رولا دقت چکیب. .
سؤزچو اونو دا دئییب کی، بو مکانیزم (تاخیل تشببوسو) تورکیه-نین اوینادیغی رول اولما‌دان یئنی‌لنه بیلمزدی. نتیجه‌ده بو مکانیزم دونیانین ان احتیاجی اولان اؤلکه‌لرینی تون‌لارلا تاخیل ایله تامین ائدن مکانیزم‌دیر. تورکیه ناتو عضوو کیمی موضعیندن و اولوسلار آراسی توپلوم ایله یاخشی موناسیبت‌لریندن، ائله‌جه ده اوکراینا و روسیا ایله موناسیبت‌لریندن ایستیفاده ائده‌رک باریش اومیدلرینی آرتیرماغا دا سعی گؤستردی.
سؤزچو پرایس اونو دا بیلدیریب کی، اگر بو جهدلر نتیجه‌ده اوغورسوز اولارسا، بونون مسئولیتی تورکیه-نین دئییل، موسکوانین اوزرینه دوشور.
